39. schôdza NR SR - 11.deň - B. popoludní
Dátum: 2025-09-25
Poslanec: Bittó Cigániková, Jana (SaS)
Druh vystúpenia: Vystúpenie v rozprave

Ďakujem za slovo, no ja začnem tým, možno trošku prekvapím. Ja nesúhlasím s tým, čo sa tu KDH pravidelne vyčíta, budem hovoriť na rozdiel mojich mnohých predrečníkov práve k pozmeňujúcim návrhom a preto sa budem vyjadrovať teda keďže s prvým som pomerne okej, ten upresňuje veci. Aj keď s tým nesúhlasím, ale je to lepšie ako pôvodná verzia. Tak budem hovoriť o druhom pozmeňujúcom návrhu KDH. Ale predtým chcem povedať, že považujem za farizejstvo od niektorých kolegov vyčítať KDH, to že idú hlasovať teraz s koalíciou, lebo že sa na to chystajú. A to napriek tomu, že zásadne nesúhlasím s ich postojom. A myslím si, že sme sa dostali do trošku už chorej doby keď poslanec, ktorý chce hlasovať za niečo o čom je úprimne presvedčený a verí tomu, čo v prípade KDH asi nie je pochybnosť, aj keď opakujem nesúhlasím, ale napriek tomu celú dobu to tak je. Tak, aby ten poslanec sa bál zahlasovať za svoje presvedčenie, o ktorom si myslí, že je dobré pre jeho voličov. A najmä sa mi to nepáči preto, lebo tí ktorí najviac kritizujú tak tí niekoľkokrát hlasovali s koalíciou a vôbec to nevadilo hej, keď išlo o ich voličov. Takže v tomto mám potrebu, ja si myslím, že aj na tom proteste, všetci sme to videli je to veľký virál. Ja si myslím kolegovia, že to k vám vôbec nebolo fér. Lebo jednoducho aj ja som bola v situácii, keď som sa rozhodla, že toto je presne to, čo voličom, ktorí mňa volili do parlamentu pomôže. Bolo to v prípade napríklad stavebného zákona a rozhodla som sa, že tak budem hlasovať. Lebo na to som tu, aby som zlepšila život na Slovensku. No, a teraz prichádzam k tej druhej časti. Ja totiž samozrejme nesúhlasím s tým, že vaše návrhy a aj vaše hlasovanie pomôže ľuďom a skúsim byť úprimná, už som sa v tomto agresívnom hnoji naučila trošku akože ľudsky chápať aj tú druhú stranu. A aj keď som teda niekedy príliš rázna, je to iba z toho v tom, že naozaj tie veci prežívam úprimne ľudsky. A myslím si naozaj, že tému čo vám predhadzuje koalícia, že preto by sme nemali hlasovať, za ten návrh zákona a podávať k tomu pozmeňováky. Lebo tá téma, čo vám predhodili to je len úplne lacná kosť pre vás. Veď veci, ktoré tam sú platia dnes a keď sa schváli Ústava budú aj zajtra. Či v podstate, či už je to v Ústave alebo nie, nikto nespochybňuje dve pohlavia. Veď vy to viete najlepšie. Nikto tu na Slovensku. To sú úplne bludy, že 76 pohlaví, aj ja ako liberál hovorím, že biologické pohlavia sú dve. Iné je rod, ale to samozrejme Robert Fico do Ústavy nedal, ale pohlavia biologické sú dve. Áno a nikto to nikdy nepovedal, že nejakých 76. Čiže dneska je to pravda bude to aj po Ústave. Surogátne materstvo, veď ani dnes sa to na Slovensku nedá bohužiaľ. Podľa mňa, ale nedá nebude sa ani zajtra. Hej, že čo je vlastne to čo vám ponúka a stavia vás pod ten tlak, že mne to príde také, že no proste nefér. No a teraz konkrétne k tomu návrhu pozmeňovaciemu dávate tam také veci ako, že rodina je len otec a matka, žena a muž. Tak ja vám chcem povedať, že ja som z rodiny kde muž ženu opustil a ja som s maminou vyrastala sama. Mnohí sa poviete, že kvôli tomu si taká, áno to je pravda. Možno práve preto som tak presvedčená, ale chcem vám povedať, že ja a moja mamina sme rodina. Moje deti sú z rodiny, kde takisto jednoducho s tým partnerom to nevyšlo, ale tak isto tam bola moja mama a pre moje deti bola...